Source: http://www.vssr.sk/clanok-z-titulky/prikazna-zmluva-vzor-2.htm/
Timestamp: 2017-08-19 16:48:10+00:00
Document Index: 14581158

Matched Legal Cases: ['§ 724', '§ 732', '§ 733', '§ 736', '§ 737', '§ 741', '§ 1', '§ 1', '§ 724', '§ 724']

Príkazná zmluva + vzor
Tento typ zmluvy sa obvykle využíva na vykonanie určitej náhodnej alebo príležitostnej činnosti. Je potrebné dávať pozor, aby sa touto zmluvou nezakrývala činnosť, ktorá by mala byť predmetom napr. pracovnoprávneho vzťahu. Príkazná zmluva môže byť využívaná na rôzne účely – napr. na výkon funkcie člena poroty, rozhodcu zápasu, a to najmä tam, kde z určitých dôvodov pracovnoprávny alebo podnikateľský vzťah neprichádza do úvahy.
Príkazná zmluva je typ zmluvy upravený v ustanoveniach § 724 až § 732 zákona č. 40/1964 Zb. Občiansky zákonník. Ide o zmluvu, predmetom ktorej je záväzok obstarať nejakú vec alebo vykonať inú činnosť. Z praktických dôvodov sa na tomto mieste nebudeme zaoberať osobitnými druhmi príkaznej zmluvy, a to zmluvou o obstaraní veci (§ 733 až § 736 Občianskeho zákonníka) a zmluvou o obstaraní predaja veci (§ 737 až § 741 Občianskeho zákonníka).
Tento typ zmluvy sa obvykle využíva na vykonanie určitej náhodnej alebo príležitostnej činnosti. Je potrebné dávať pozor, aby sa touto zmluvou nezakrývala činnosť, ktorá by mala byť predmetom napr. pracovnoprávneho vzťahu, čiže by mala charakter závislej práce (ktorou je podľa § 1 ods. 2 zákona č. 311/2001 Z. z. Zákonník práce práca vykonávaná vo vzťahu nadriadenosti zamestnávateľa a podriadenosti zamestnanca, osobne zamestnancom pre zamestnávateľa, podľa pokynov zamestnávateľa, v jeho mene, v pracovnom čase určenom zamestnávateľom), pretože táto môže byť podľa § 1 ods. 3 Zákonníka práce vykonávaná výlučne v pracovnom pomere, v obdobnom pracovnom vzťahu alebo výnimočne za podmienok ustanovených v tomto zákone aj v inom pracovnoprávnom vzťahu. Závislá práca pritom nemôže byť vykonávaná v zmluvnom občianskoprávnom vzťahu alebo v zmluvnom obchodnoprávnom vzťahu podľa osobitných predpisov.
Dátum publikácie: 20.7.2017
Príkazné zmluvy a obec
Príkazná zmluva (§ 724 a nasl. OZ)
Príkazná zmluva II (§ 724 a nasl. OZ)